text: Afgørelsens time: Nu skal de unge i lære
  21 maj 2014 kl. 09.25
  I en livedebat onsdag aften forsøger TV SYD at skaffe lærepladser til unge syd- og sønderjyder. Der mangler stadig 173 pladser for at nå i mål med kampagnen Gi' de unge en chance.
  Det er ikke nogen nem opgave at hjælpe de 1200 unge syd- og sønderjyder, der står uden en læreplads. Onsdag aften afgøres det, om TV SYD når sit mål med at skaffe 200 lærepladser.
  Siden marts har TV SYD med kampagnen 'Hey Mester - Gi' de unge en chance' forsøgt at skaffe praktikpladser til de unge syd- og sønderjyder.
  Men der er langt i mål endnu. Under kampagnen har 27 elever fået en uddannelsesaftale i hus. Der mangler altså stadig 173 pladser.
  Om det lykkes at finde dem, kan du se i onsdagens livedebat i TV SYD's nyhedsudsendelse. Her inviterer TV SYD virksomhederne til at ringe ind og hjælpe de unge syd- og sønderjyder i lære.
  Virksomheder, der har givet de unge en chance:
  Epoke, Kleinsmed: 1 lærepladsTora A/S, CNC-industriteknikker: 1 lærepladsStallex A/S, Entreprenørmaskinmekaniker: 3 lærepladserØsby Entreprenør & Kloakservice ApS, Struktør: 2 lærepladserGantech, Ribe , Kleinsmed: 1 lærepladsKoldingvejens Slagter, Delikatesse assistent: 1 lærepladsCarlsberg, CNC-industriteknikker: 1 lærepladsBoligkontoret Fredericia, Kontorelev: 1 lærepladsIb Rehne Cairo, Kokkeelev: 1 lærepladsKraftmann, Tømrer: 2 lærepladserSiemens: 2 lærepladserTV SYD, medietilrettelægger: 1 lærepladsLEGO, værktøjsmager: 1 lærepladsSøren Østergaard, blikkenslager: 1 lærepladsTre-for, elektriker: 2 lærepladserHoltec Automatic A/S, automatiktekniker: 2 lærepladserKongshoved, landbrugselev: 1 lærepladsDTK A/S, Padborg, transport + spedition: 1 lærepladsDTK A/S, Padborg, lager + logistik: 1 lærepladsØSTER LINDET EL-SERVICE ApS, elektriker: 1 læreplads
  
  